طب قانونی

طب قانونی یا طب قانون یا طب شرعی کے لیے فارینسک میڈیسن کی اصطلاح استعمال کی جاتی ہے۔ طب القانون علم طب کی وہ شاخ ہے جس میں جسم انسانی کی ایسی داخلی و خارجی تبدیلیوں اور علامتوں سے بحث کی جاتی ہے جن سے عدالت کو صحیح فیصلہ دینے میں مدد ملے۔ طب القانون کا اصل مقصد قانون کو طب میں مستعمل کرنا، چاہے Civil یا Criminal ہو۔ اس کا مقصد طب کے علم کو قانون کے مختلف پہلوں میں مستعمل کرنا ہے۔ مختصر یہ طب کا وہ شعبہ ہے جو طب کے قانونی پہلوں کو دیکھتا ہے۔ وضاحت کے لیے چند مثالیں درجہ ذیل ہیں:

 اگر ایک انسان کی موت اچانک ہوگی ہو تو شبہ ہوتا ہے کہ موت طبعی تھی یا غیر طبعی طبیب نعش کا طبی معائنہ کرنے کے بعد اس نتیجے پر پہنچ سکتا ہے کہ موت خود ہوئی تھی یا قتل کیا گیا تھا یا تشدد یا تسمیم کی شہادت مل رہی ہے۔
 اگر ایک انسان کی موت دل کے دورے سے سڑک پر ہوئی اور اتفاق سے کسی گاڑی نے اسے کچل دیا اور گاڑی چلانے والے کو قتل کے جرم میں گرفتار کریں تو زخموں کی خلیاتی امتحان (Histopathological examination) اور کیمیاوی تجزیے سے اس بات کی تصدیق ہو جائے گی کہ زخم موت کے بعد ہوئے تھے اور گاڑی سے ٹکرانے سے پہلے ہی اس فرد کی موت ہو چکی تھی۔
 ایک انسان جس کو کسی وجہ سے آنکھ پر چوٹ لگی ہے اور وہ اندھے پن کا ڈھونگ کر کے معاوضہ لینا چاہتا ہے۔ طبی معائنے سے اس بات کی تصدیق ہو جائے گی کہ وہ اندھا نہیں ہے۔
 اگر کوئی عورت کسی مرد پر زنا کا الزام لگائے اس کے طبی معائنہ سے اس بات کی تصدیق ہو جائے گی کہ زنا ہوا تھا کہ نہیں۔

ان تمام حالات میں طبیب عدالت میں ماہر گواہ کے طور پر پیش ہوتا ہے اور اس شہادت کے بنا پر عدالت صحیح نتیجے پر پہنچ سکتی ہے۔

طب القانون سماج میں تمام افراد کی تحفظ کا اہم کردار ادا کرتا ہے۔ نیز ہر ممکن کوشش کرتی ہے کہ کسی بے گناہ کو سزا نہ ملے۔ طبِ قانونی کا مضمون بہت وسیع ہے جیسے اگر ایک جراح کسی بھی زخم کا معائنہ کرے تو وہ اس بات کی تصدیق کریں گے کہ زخم تازہ ہے کہ اس میں تعفن ہو گیا ہے۔ مگر ایک طب قانونی ماہر اس کو اس نقطۂ نظر سے دیکھیں گے کہ کس آلے سے وہ زخم لگا ہوگا، کس قسم کا زخم ہے، کس وقت زخم لگا وغیرہ۔
 حوالہ جات